  Майя Бывальцева 8–9 гудырикошконэ уйин но 9-тӥ гудырикошконэ нуназе Ижкарын тӧл кужмоялоз шуыса алӥзы. Солэн ӝоглыкез секундскын 17 метрозь вуыны быгатоз, ивортэ кар администрацилэн пресс-службаез. 9-тӥ гудырикошконэ уйин кужмо зороз шуыса чаклало, нуназе пилемо улоз, сайкиськылоз, зор ӧжытгес луоз. Уйин тӧл уйпал но шундыӝужан вискысь, нуназе уйпал но шундыпуксён вискысь секундскын 9–14, кужмояса 15–17 метре пельтоз. Уйин 9–11, нуназе 16–18 градус шуныт луоз. 10-тӥ гудырикошконэ — пильмаськылоз, дырын-дырын ӧжыт зороз, тӧл уйпал но шундыпуксён вискысь уйин секундскын 7–12, нуназе 9–14 метре пельтоз. Пеймыт дыръя 8–10, нуназе 21–23 градус возиськоз. 11-тӥ гудырикошконэ — пильмаськылоз, дырын-дырын ӧжыт зороз, тӧл уйпал но шундыпуксён вискысь уйин секундскын 7–12, нуназе 9–14 метре пельтоз. Уйин 14–16, нуназе 24–26 градус шуныт луоз. Карын улӥсьёслы кышкыттэмлыкъя куронъёсты чакланы ӵекто. Тегъёс: Мерлык Ижкар Удмуртия куазь инкуазь  